Boekvoorlesing: ‘Stert’ bied iets vir elke jong leserIemand wat verdrink en ander verhale bevat ŉ versameling kortverhale wat iets vir elke leser bied – van iemand wat verdrink, ŉ vloekwoord hoor of nie kan sien nie, tot iemand wat ŉ boot vir sy pa bou, na appels ruik of zombies skiet. Die titelverhaal is deur Marita van der Vyver en talle ander skrywers het ook ŉ bydrae gelewer. Dit sluit in Fanie Viljoen, Nathan Trantraal, Mercy Kannemeyer, Christien Neser, Zain Eckleton, Zelda Bezuidenhout, Corine Raath, Anzil Kulsen, Sidney Gilroy, Arleen Stone, Nicolette van Schalkwyk, Nanette van Rooyen, Nelia Engelbrecht, Almero Welgemoed, Christiaan du Plessis, Cecilia Steyn en Maria Vos. Viljoen is ŉ voltydse skrywer, skilder en illustreerder van Bloemfontein. Sy werk is bekroon met verskeie toekennings soos die Goue Sanlam-prys vir jeuglektuur, MER-prys vir jeuglektuur en vir geïllustreerde kinderboeke, naaswenner in die Lapa-jeugromankompetisie en talle ATKV-kinderboektoekennings. Viljoen skryf veral kinder- en jeugboeke omdat daar nie grense is aan kinders se verbeelding nie. Genre: Kinderfiksie Ouderdom: 13 en ouer Uitgewer: Lapa Uitgewers Prys: R200,00* *Prys onderworpe aan verandering Koop die boek en e-boek by Lapa Uitgewers